## Zakon o plaćanju doprinosa za mirovinsko osiguranje u 2001. godini

### NN 127/2000 (20.12.2000.), Zakon o plaćanju doprinosa za mirovinsko osiguranje u 2001. godini

# ZASTUPNIČKI DOM HRVATSKOGA SABORA

if !supportEmptyParas endif

2359

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O PLAĆANJU DOPRINOSA ZA MIROVINSKO OSIGURANJE U 2001. GODINI

Proglašavam Zakon o plaća­nju doprinosa za mirovinsko osigura­nje u
2001. godini, koji je donio Zastupnički dom Hrvat­skoga sabora na sjednici 8.
prosinca 2000.

Broj: 01-081-00-4258/2
Zagreb, 13. prosinca 2000.

Predsjednik
Republike Hrvatske
**Stjepan Mesić,** v. r.

## ZAKON

### O PLAĆANJU DOPRINOSA ZA MIROVINSKO OSIGURANJE U 2001. GODINI

Članak 1.

(1) Obveznici plaća­nja doprinosa za mirovinsko osigura­nje, utvrđeni
Zakonom o mirovinskom osigura­nju (u da­lj­njem tekstu: Zakon), plaćaju od 1.
siječ­nja 2001. godine:

1) doprinos iz plaće po stopi od 10,75%,

2) doprinos na plaću po stopi od 8,75%,

3) doprinos na naknade umjesto plaće (članak 141. točka 2. Zakona) – po
stopi od 33,00%,

4) doprinos na osnovice osigura­nja
koje utvrđuje Hrvatski zavod za mirovinsko osigura­nje (u da­lj­njem tekstu:
Zavod) općim aktom (članak 141. točka 3. Zakona) – po stopi od 19,50%,

5) doprinos na osnovice
utvrđene propisima o zapoš­ljava­nju (članak 141. točka 4. Zakona) – po stopi
od 19,50%,

6) doprinos na plaće, odnosno
osnovice za obračunava­nje i plaća­nje doprinosa za staž osigura­nja koji se
računa s povećanim traja­njem u slučaju kada se svakih 12 mjeseci efektivnog
rada računa:

– kao 18 mjeseci staža
osigura­nja po dodatnoj stopi od 17,58%,

– kao 16 mjeseci staža
osigura­nja po dodatnoj stopi od 11,28%,

– kao 15 mjeseci staža
osigura­nja po dodatnoj stopi od 7,84%,

– kao 14 mjeseci staža osigura­nja po dodatnoj stopi od 4,86%.

(2) Za osiguranike kojima poslodavac isplaćuje naknadu plaće na svoj
teret za vrijeme bolova­nja, doprinos za staž osigura­nja koji se računa s
povećanim traja­njem (članak 145. stavak 1. točka 1. i 2. Zakona) plaća
poslodavac po stopama iz stavka 1. točke 6. ovoga članka.

(3) Za osiguranike – slijepe osobe, osobe obo­ljele od distrofije i
srodnih mišićnih i neuromišićnih bolesti, osobe obo­ljele od paraple­gije,
cerebralne i dječje paralize, multipleks skleroze, reumatoidnog artritisa,
gluhe osobe te osobe kod kojih postoje funkcionalni poremećaji zbog kojih se ne
mogu samostalno kretati bez uporabe invalidskih kolica, doprinos za staž
osigura­nja koji se računa s povećanim traja­njem plaća Republika Hrvatska po
stopi od 7,84%.

(4) Za osiguranike –
korisnike invalidske mirovine iz članka 25. stavka 6. Zakona, Republika
Hrvatska plaća doprinos po stopi od 19,50% na osnovicu – prosječnu plaću iz
prethodne godine u Republici Hrvatskoj prema podacima Državnog zavoda za
statistiku, razmjerno stažu ostvarenom u skladu s člankom 25. stav­kom 6.
Zakona.

(5) Za rad redovitih učenika,
odnosno studenata – pravna osoba re­gistrirana za posredova­nje pri ­njihovom
zapoš­ljava­nju obvezno osigurava i plaća doprinos na bruto iznos zarade po
stopi od 4,64% za slučajeve invalidnosti i tjelesnog ošteće­nja koji su
izazvani oz­ljedom na radu ili profesionalnom bolešću, koji prava ostvaruju u
skladu s člankom 18. Zakona.

Članak 2.

(1) Osiguranici iz članka 12.
Zakona – po­ljoprivrednici i članovi njihovih kućanstava, plaćaju doprinos po
stopi od 9,75%.

(2) Hrvatski ratni vojni
invalidi iz Domovinskog rata (u da­lj­njem tekstu: HRVI), ako su sami obveznici
plaća­nja doprinosa, plaćaju na osnovicu osigura­nja doprinos po stopi od
9,75%.

(3) Poslodavci za HRVI kod ­njih
zaposlene plaćaju samo doprinos iz neto plaće po stopi od 10,75%.

(4) Poslodavci koji su re­gistrirani
za zapoš­ljava­nje invalida, za invalide kod ­njih zaposlene i drugi poslodavci
za osobe iz članka 1. stavka 3. ovoga Zakona i za osobe sa smet­njama u
psihičkom ili fizičkom razvoju čije su smet­nje utvrđene posebnim propisima,
plaćaju za ­njih samo doprinose iz plaće po stopi od 10,75%.

(5) Hrvatski zavod za zapoš­ljava­nje
za nezaposlene HRVI plaća doprinos na osnovice utvrđene u skladu s propisima o
zapoš­ljava­nju po stopi od 9,75%.

(6) Doprinos na naknade iz članka
1. stavka 1. točke 3. ovoga Zakona za osiguranike iz stavka 2. do 4. ovoga
članka plaća Hrvatski zavod za zdravstveno osigura­nje, odnosno nadležni centar
za socijalnu skrb po stopi od 16,50%.

(7) Republika Hrvatska plaća
za osiguranike iz stavka 1. do 5. ovoga članka doprinos po stopi od 9,75%
odnosno 10,75%, a na naknade iz stavka 6. ovoga članka doprinos po stopi od
16,50%.

Članak 3.

Osnovice iz članka 1. stavka
4. ovoga Zakona, kao i osnovice iz članka 141. i 143. Zakona, utvrđene za
obračunava­nje i plaća­nje doprinosa su i osnovice za ostvariva­nje prava.

Članak 4.

Plaćom se prema ovom zakonu
smatra plaća u skladu s propisima o porezu na dohotak.

Članak 5.

(1) Obveznik plaća­nja
doprinosa koji nije isplatio plaću, doprinos obračunava i plaća na najnižu
osnovicu, u skladu s člankom 143. Zakona.

(2) Doprinos koji je obveznik
plaća­nja doprinosa obračunao i uplatio na najnižu osnovicu, u skladu s člankom
143. Zakona, smatra se dijelom doprinosa koji se konačno obračunava pri isplati
dospjelih, a neisplaćenih plaća.

Članak 6.

(1) Nalog za plaća­nje
doprinosa iz članka 150. Zakona, izvršava organizacija ovlaštena za obav­lja­nje
platnog prometa prije svih drugih obveza obveznika plaća­nja doprinosa.

(2) Ako se naplata ne može
izvršiti na način iz stavka 1. ovoga članka, naplatu doprinosa izvršit će Zavod
ili porezna uprava, u skladu s odredbama Zakona o porezu na dohodak, odnosno
sud prema pravilima ovršnog postupka.

(3) Sredstva ostvarena
naplatom izvršenom na način iz stavka 2. ovoga članka izravno se doznačuju na
poseban račun Zavoda.

Članak 7.

(1) Iznimno u 2001. godini,
obveznici plaća­nja doprinosa plaćaju za zaposlenike koje poslodavac sa
sjedištem u Republici Hrvatskoj poša­lje u drugu državu radi obav­lja­nja nekog
posla za tog poslodavca, doprinose po stopi od 19,50% na osnovicu – plaću, koju
bi ostvarili za iste, odnosno slične poslove u Republici Hrvatskoj prema
kolektivnom ugovoru, pravilniku o radu, odnosno ugovoru o radu, povećanu za
20%.

(2) Osnovica iz stavka 1.
ovoga članka ne može biti niža od prosječne plaće iz prethodne godine u
Republici Hrvatskoj prema podacima Državnog zavoda za statistiku, povećane za
20%. Osnovica utvrđena za obračunava­nje i plaća­nje doprinosa je osnovica i za
ostvariva­nje prava.

(3) Iznimno od stavka 2.
ovoga članka, za radnike zaposlene na osnovi međunarodnog sporazuma o broju
radnih dozvola, osnovica iz stavka 1. ovoga članka ne može biti niža od
prosječne plaće iz prethodne godine u Republici Hrvatskoj prema podacima
Državnog zavoda za statistiku, grane djelatnosti kojoj poslodavac pripada.

(4) Iznimno u 2001. godini,
pomorci na hrvatskim brodovima u međunarodnoj plovidbi pod hrvatskom zastavom
sami su obveznici plaća­nja doprinosa i plaćaju doprinos po stopi od 19,50% na
osnovice koje Uredbom uređuje Vlada Republike Hrvatske.

(5) Iznimno u 2001. godini,
Hrvatski zavod za zdravstveno osigura­nje oslobađa se plaća­nja doprinosa za
obveze utvrđene člankom 1. stavkom 1. točkom 3. ovoga Zakona.

Članak 8.

Ovaj Zakon stupa na snagu
osmoga dana od dana objave u »Narodnim novinama«, a primje­njivat će se od 1.
siječ­nja 2001.

Klasa: 411-01/00-01/04
Zagreb, 8. prosinca 2000.

ZASTUPNIČKI DOM HRVATSKOGA SABORA

Predsjednik
Zastupničkog doma Hrvatskoga sabora
**Zlatko Tomčić,** v. r.

Zakon, NN 127/2000-2359